જામનગરના રણજીતસાગર રોડ પર એમએઇએસના ખુણા પાસેના રોડ પર ગઇકાલે બપોરે ડમ્પરના ચાલકે બેફીકરાઇથી ચલાવીને મોટરસાયકલને પાછળથી હડફેટે લીધુ હતું આ અકસ્માતમાં યુવાનનું મોત નિપજયુ હતું જયારે અન્ય એક યુવકને શરીરે ઇજાઓ થતા સારવાર માટે જી. જી. હોસ્પીટલમાં ખસેડવામાં આવ્યો હતો, અકસ્માતના પગલે ટોળુ એકત્ર થઇ ગયુ હતું અને ડમ્પર પર પથ્થરમારો કરીને કાંચ તોડી નાખ્યા હતા, જયારે ચાલક નાશી છુટયો હતો.